stanford-oval/wikipedia huggingface dataset:
משה קונסטנטין
קריירת משחק

קונסטנטין גדל במחלקת הנוער של מכבי תל אביב. בגיל 19 עלה לקבוצה הבוגרת, ושימש בעיקר כשחקן ספסל. בעונת 1990–1991 הושאל לקבוצת מכבי רמת עמידר מהליגה הארצית. בתחילת העונה קונסטנטין שבר את ידו במהלך שירותו בצה"ל, ועקב כך נעדר חודשיים מהמגרשים. בהופעת הבכורה שלו השיגה הקבוצה את ניצחונה הראשון. בסיום העונה ירדה עמידר לליגה א' בעקבות נחיתות בהפרש השערים.
בעונת 1992–1993 חזר למכבי תל אביב, ושיחק עונה אחת, בה שימש בעיקר כשחקן מחליף. קונסטנטין שותף בחמישה משחקים בלבד ובסוף העונה זכה עם קבוצתו בגביע הטוטו. את עונת 1993–1994 התחיל במכבי תל אביב, והשתתף בשני משחקים במסגרת האינטרטוטו. בהמשך עבר לקבוצת צפרירים חולון בליגה הבכירה, בה שיחק בהרכב בעמדת המגן, וסיים את העונה במקום העשירי בטבלה. את עונת 1994–1995 התחיל בצפרירים חולון ובאצמע העונה הצטרף לקבוצת מכבי עירוני אשדוד כמחליף למגן אלון כהן שנפצע. בעירוני היה שחקן הרכב בתפקיד המגן הימני וירד איתה לליגה הארצית במחזור האחרון.
בהמשך שיחק קונסטנטין בליגות הנמוכות. בעונת 2006–2007 עוד הספיק להעפיל עם קבוצת הפועל אורתודוקסים יפו מליגה ג' לליגה ב'.
קריירת אימון

בשנת 2004 התחיל קונסטנטין את קריירת האימון שלו במחלקת הנוער של צפרירים חולון. לאחר מכן עבר למחלקת הנוער של הפועל ראשון לציון. לאחר מכן חזר למחלקה של צפרירים חולון ובשנת 2009 החל לאמן במחלקת הנוער של בני יהודה תל אביב, בה אימן במשך 10 שנים.
קונסטנטין החל לאמן בעונת 2019–2020 את קבוצת הבוגרים של שמשון תל אביב מליגה ב', אך נפרד מהקבוצה לאחר שני מחזורים. בנובמבר 2019 למאמן קבוצת נערים א' של בית"ר תל אביב בת ים.
חיים אישיים

קונסטנטין נשוי לקארין ואב לשני בנים. בנו הוא הכדורגלן שי קונסטנטין. מאז שנת 1996 עובד בבנק דיסקונט.
הערות שוליים

↑  בראל וקונסטנטין חתמו בעמידר, מעריב 23 באוגוסט 1990
↑  הפועל: בונים תוכנית הצלה, מעריב 3 בספטמבר 1990
↑  הראשון של עמידר. בשיניים, מעריב 4 בנובמבר 1990
↑  דוד בן-שימול, אות ההגינות לקבוצת הנערים של בני יהודה, באתר ynet, 25 באפריל 2016
↑  משה קונסטנטין סיים את דרכו בשמשון ת"א, שלומי שלמה מועמד, גולר 15 בספטמבר 2019
מתקדמת (מפלגה)

| --- | --- |
 מדינה:  ישראל 
 מנהיגים:  אלכסנדר רדקו, אולג רדקו
 תקופת הפעילות:  2003–הווה (כ־21 שנים) 
 אפיון:  מפלגה ליברלית-דמוקרטית
 אידאולוגיות:  ליברליזם חברתי, קידמה, חילוניות
 כנסות:  מעולם לא נבחרה לכנסת
 אותיות:  ף (הבחירות לכנסת ה-16 וה-17) קץ (הבחירות לכנסת ה-18)  נק (הבחירות לכנסת ה-19 וה-23)  נ (הבחירות לכנסת ה-22)
 שיא כוחה:  לא נבחרה לכנסת
 www.mitkademet.org
 
מתקדמת (שמה הרשמי: המפלגה המתקדמת ליברלית-דמוקרטית של ישראל) היא מפלגה ישראלית, המתמודדת בבחירות לכנסת מאז הבחירות לכנסת השש עשרה. באתר אינטרנט של ועדת הבחירות המרכזית לכנסת 16 - 18, המפלגה מופיעה בשם "לידר".
היסטוריה

המפלגה הוקמה בדצמבר 2002 על ידי אלכסנדר רדקו, סוחר דגים תושב אשדוד, שבאותה עת היה עולה חדש מאוקראינה. המפלגה לא עברה מעולם את אחוז החסימה. בשתי מערכות הבחירות הראשונות בהן התמודדה דורגה במקום האחרון, עם מאות בודדות של קולות: בבחירות לכנסת השש עשרה קיבלה 833 קולות, ובבחירות לכנסת השבע עשרה ירד מספר התומכים בה ל-580. בבחירות לכנסת השמונה עשרה עלתה התמיכה במפלגה ל-1,887 קולות. כשליש מהקולות (658) הושגו בכסרא-סמיע בזכות הצבתו של ראש המועצה לשעבר והיב נסר אל דין במקום השלישי ברשימה. בבחירות לכנסת התשע עשרה התמודדה המפלגה בכינויה המלא "מתקדמת ליברלית-דמוקרטית".
תשדירי הבחירות של המפלגה הם בדרך כלל בשפה הרוסית. במסגרת מסע הבחירות של המפלגה לקראת הבחירות לכנסת ה-16, הוזמן לישראל הפוליטיקאי הרוסי הלאומני ולדימיר ז'ירינובסקי, שגם השתתף בתשדירי הבחירות שלה.
היסטוריה > בחירות לכנסת ה-22

לאחר שלא התמודדה בשתי מערכות בחירות, המפלגה התמודדה שוב בבחירות לכנסת ה-22 שהתקיימו בספטמבר 2019 תחת הכינוי "מתקדמת" ובהנהגת אולג רדקו כשהיא מצהירה על תמיכה בחוקה לישראל והפרדת הדת מהמדינה. למפלגה הצטרף דוד בלחסן, המבקש לחדש את "תנועת העבריים" של יונתן רטוש ועדיה חורון משנות ה-40 של המאה ה-20, והוצב במקום הרביעי. בבחירות אלו קיבלה המפלגה 1,033 קולות.
היסטוריה > בחירות לכנסת ה-23

בבחירות לכנסת ה-23 שונה שם המפלגה ל"מתקדמת (בשיתוף עם תנועת הדרור העברי)" ודוד בלחסן הוצב במקום הראשון ברשימה. בבחירות אלו קיבלה המפלגה 627 קולות.
מועמדי המפלגה בבחירות לכנסת

| כנסת | מועמדים בבחירות לכנסת | רשימת מועמדים מלאה |
| --- | --- | --- |
| הכנסת ה-16 (2003) | אלכסנדר רדקו, יבגני שפיץ, סרגיי מור |  |
| הכנסת ה-17 (2006) | אלכסנדר רדקו, יבגני שפיץ, ולרי איבשקין |  |
| הכנסת ה-18 (2009) | אלכסנדר רדקו, אנטולי גרסימוב, והיב נסר אל דין |  |
| הכנסת ה-19 (2013) | אלכסנדר רדקו, יבגני רסין, ולרי איבשקין |  |
| הכנסת ה-22 (2019) | אולג רדקו, יאנה ודודוביץ', מייק דזנשבילי, דוד בלחסן | ראו כאן |
| הכנסת ה-23 (2020) | דוד בלחסן, אולג רדקו, קורין אהובה בובוט, יאנה ודודוביץ', בן-ציון כחלון ,אשר בביזייב |  |
ראו גם

המפלגה הליברל דמוקרטית של רוסיה
נגרולמוד

| --- | --- |

 מדינה:  פלאו פלאו
 מדינה:  מלקאוק
 תאריך ייסוד:  2006
 אוכלוסייה:  ‏
  ‑ בעיר:  5,000
 קואורדינטות:  7°30′2″N 134°37′27″E﻿ / ﻿7.50056°N 134.62417°E﻿ / 7.50056; 134.62417
 אזור זמן:  UTC +9
  מפת מיקום  מפה מפורטת   (למפת פלאו מוגדלת) קורור אנגאור האוקיינוס השקטנגרולמוד(למפת פלאו רגילה) קורור אנגאור האוקיינוס השקטנגרולמוד  he tabBackground:;tabBorder:#aaa;defaultTab:0;
 
מיקומה של נגרלמוד במפת מדינת מלקאוק
נגרולמוד היא בירת פלאו שבאוקיינוס השקט. העיר ממוקמת במדינת מלקאוק שבקבוצת האיים פלאו. נגרולמוד היא הבירה הקטנה ביותר במדינות הריבוניות שבעולם, ושטחה של העיר הוא 0.45229133 קמ"ר.
העיר הפכה לבירה ב-7 באוקטובר 2006; בירתה הקודמת של פלאו הייתה קורור, הממוקמת 20 קילומטרים דרומית לה. היא הוכרזה כבירה לאחר סיום בניית קומפלקס מבני הממשל ובניין הקפיטול בעיר, בעלות של 45 מיליון דולר אמריקני.
הערות שוליים

↑  Pride in Palau for new Capitol, The Honolulu Advertiser
| --- | --- |
בקרת זהויות :  LCCN: n2013040765  VIAF: 304794833   WorldCat (עם VIAF): 304794833 
ערך זה הוא קצרמרבנושא יישובים באוקיאניה. אתם מוזמנים לתרום לוויקיפדיה ו.
משה רוח

| --- | --- |

משה רוח, 2005
 לידה:  29 בינואר 1940 (בן 84) סופיה, בולגריה 
 מדינה:  ישראל 
 השכלה:  האוניברסיטה העברית בירושלים 
 השתייכות:   צבא הגנה לישראל
 תקופת הפעילות:  1966–1987 (כ־21 שנים)
 דרגה:    תת-אלוף
 תפקידים בשירות
 קצין רפואה ראשי
 פעולות ומבצעים
   מלחמת ששת הימים     מלחמת ההתשה     מלחמת יום הכיפורים     מבצע שלום הגליל
 תפקידים אזרחיים
 מנהל המרכז הרפואי רמב"ם  יו"ר הנהלת מכבי שירותי בריאות
 
משה רֶוַח (נולד ב-29 בינואר 1940) הוא רופא ישראלי, שבין השנים 1983–1987 היה קצין רפואה ראשי בצה"ל, ובין השנים 1987–2005 מנהל המרכז הרפואי רמב"ם בחיפה. בשנים 2010–2021 כיהן בהתנדבות כיו"ר הנהלת מכבי שירותי בריאות.
ביוגרפיה

נולד בסופיה, בולגריה. בשנים 1958–1965 למד רפואה באוניברסיטה העברית בירושלים, במסגרת העתודה האקדמית. בשנת 1966 החל בשירות סדיר בצה"ל כרופא גדודי בגדוד שריון 52, תפקיד שאותו מילא גם במלחמת ששת הימים. בשנים 1967–1968 היה קצין רפואה חטיבתי בחטיבה 14 בסיני. בשנת 1969 היה בשליחות בכורדיסטן. במלחמת יום הכיפורים שירת כרופא חטיבתי של חטיבת אגרוף הברזל. בשנים 1974–1976 היה רופא פיקודי בפיקוד הדרום, בשנת 1980 מונה לסגן קרפ"ר, ובשנים 1983–1987 שימש קצין רפואה ראשי בדרגת תת-אלוף.
ב-17 בינואר 1987 החל לכהן כמנהל המרכז הרפואי רמב"ם, כיהן בתפקיד זה במשך למעלה מ-18 שנה, תקופה ארוכה יותר מכל מנהל שקדם לו. היה חבר הפקולטה לרפואה של הטכניון בדרגת פרופסור חבר ופרסם למעלה מ-30 מאמרים בירחונים רפואיים.
בשנים 2010–2021 כיהן כיו"ר הנהלת מכבי שירותי בריאות.
נשוי לדינה ואב ל-3 בנות.
הערות שוליים

↑  איציק וולף, ממנכ"ל ליו"ר: רן סער לראשות דירקטוריון מכבי, באתר News1 מחלקה ראשונה, 26 במאי 2021
משה רוח (מימין) במהלך ביקורו של נשיא המדינה ראובן ריבלין במרכז החיסונים של קופת חולים מכבי בירושלים. לשמאלה של נשיא המדינה מנכ"ל קופת החולים רן סער ולשמאלו מנהל מחוז ירושלים והשפלה ד"ר חגי פרנקל, דצמבר 2020
נוסחת ברהמגופטה

בגאומטריה אוקלידית, נוסחת בְּרַהמָגוּפְּטָה, היא נוסחה לחישוב שטח של מרובע בר חסימה, על בסיס צלעותיו. פותחה על ידי המתמטיקאי ההודי בראהמגופטה.
נוסחה

שטח K של מרובע בר חסימה, שאורך צלעותיו הם a ,b ,c ,d, ו-s הוא מחצית ההיקף של הצורה (  s={\frac {a+b+c+d}{2}}.) הוא:
הנוסחה היא הכללה לנוסחת הרון למשולשים, וניתן להסתכל עליה כך כאשר אורך אחת הצלעות הוא 0. ניתן לרשום את הנוסחה גם מהצורה:
נוסחה > הוכחה

אנחנו נביא כאן הוכחה שבה השתמשנו באלגברה ובטריגונומטריה, והוכחה זה היא שונה מהוכחתו המקורית של ברהמגופטה.
מרובע חסום ABCD  ששטחו K הוא סכום השטחים של המשלושים ADB△ ו-BDC△,
מכיוון שמרובע ABCD  הוא בר חסימה, אז DAB = 180° − ∠DCB∠, מכאן sin A = sin C,אז ניתן לרשום את השטח כ-
ומכאן:
ניתן לפתור עבור צלע DB במשולש ADB△  על ידי משפט הקוסינוסים, אז
ובגלל ש-cos C = −cos A (מכיוון שהם זוויות שמשלימות ל-360), ומכאן
אז
ניתן לפרק את הביטוי על ידי נוסחת כפל מקוצר, אז
ולאחר מכנה משותף,
ועל ידי הצבה של מחצית ההיקף S, אז נקבל
נוציא שורש ונחלק ב-16,ונקבל את הנוסחה:
הכללות

ניתן להכליל את הנוסחה למרובע שאינו בר חסימה,
כאשר θ זה מחצית סכום הזוויות ההפוכות (בחירת הזוויות היא שרירותית, כי אם נבחר את הזוג השני, אז הזווית תהיה 180 פחות θ, אז cos(180° − θ) = −cos θ,  ומכאן cos2(180° − θ) = cos2 θ, אז הזוויות לא משנה), נוסחה זו ידועה בתור נוסחת ברטשניידר. כאשר המרובע הוא בר חסימה, אז θ שווה ל-90°, אז:
דיאגרמה להוכחה
נגה אשד

| --- | --- |

נגה אשד, מנחה אירוע זמרשת
 לידה:  13 באפריל 1951 (בת 73) תל אביב
 מוקד פעילות:  ישראל 
 תקופת הפעילות:  מ-1969
 עיסוק:  זמרת, מנחת שירת-רבים
 סוגה:  זמר עברי
 שפה מועדפת:  עברית 
 
נגה אשד (לבית וסרמן; נולדה ב-13 באפריל 1951) היא זמרת, מנחה שירת-רבים ויוצרת ישראלית.
ביוגרפיה

נולדה ב-1951 בשכונת ביצרון בתל אביב. גדלה בבית מוזיקלי וספגה הן שירי זמר שהיו פופולריים בארץ בעשורים הראשונים של המאה ה-20, והן שירים מסורתיים ופיוטי חזנות.
החלה לשיר במסגרות שונות כבר בגיל בית ספר יסודי, בין היתר במקהלת ילדים של תיאטרון "בימות" בניצוחו של זיקו גרציאני.
בתקופת התיכון התחנכה במוסד החינוכי "חוף השרון" ביקום והשתייכה לקיבוץ נחשונים. בתקופה זו טופחה כזמרת מתחילה בידי איש המוזיקה והמקהלות הנרי קלאוזנר, וכן למדה לנגן בגיטרה, הכלי העיקרי המלווה אותה מאז.
ביוגרפיה > פעילות בתחום הזמר העברי

את שירותה הצבאי עשתה כחברה בצוות הווי של הנח"ל (1969–1971), בתוכניות "חופשה דמיונית"
(שמתוכה הלהיט "חופים") ו"כל שהיה בינינו". תפקידי הסולו המפורסמים שלה: הביצוע המקורי של השיר "יש פרחים" שכתב נתן יונתן והלחין מוני אמריליו, וכן בשיר "רוח אביב" שכתב יחיאל מוהר והלחין משה וילנסקי.
אחרי שירותה הייתה חברה בהרכב בנות חוה, לצד תמר אשל ועידית חיים-הרפז ובניהולה של ציפי פליישר.
בפסטיבל הזמר והפזמון 1973 השתתף ההרכב כלהקת ליווי של שלמה ארצי ("שיר בבוקר בבוקר"), גידי גוב ("יעלה ויבוא") ועדנה לב ("את ואני נולדנו בתש"ח").
בשנת 1987 התמודדה אשד כזמרת סולנית בפסטיבל הזמר והפזמון בערד עם השיר "פתח בית הבד" שהלחינה למילים של המשוררת ריקי דסקל.
מ-1989 ועד 2014 – עסקה בהוראת הזמר העברי באולפני העברית בגוש-דן.
מ-1997 ועד היום מנחה חוג זמר, המהווה מפעל חשוב לשימור הזמר העברי. החוג פתוח לציבור ופועל כיום בבית הורים "ויצו" (דוד המלך 40, תל אביב).
ב-2007 הצטרפה בהתנדבות למפעל זמרשת על תקן מנחת אירועי שירת רבים.
ביוגרפיה > פעילות בתחום התיאטרון

בשנות ה-80 שלחה ידה בתיאטרון במסגרות שונות, השתתפה מספר פעמים בפסטיבל עכו בהצגות שזכו בפרסים שונים:
1981 – הלחנה, משחק ונגינה בהצגה "אשה מן האדמה", שזכתה בפרס השני ובציון לשבח על המוזיקה של אשד.
1986 – כתיבה (בשיתוף ענולה שמיר), הלחנה, משחק ונגינה במחזה "עור", שזיכה בפרס השחקנית המצטיינת את רובי פורת-שובל.
1989– כתיבה (בשיתוף ענולה שמיר), הלחנה ונגינה בהצגה "מה אתה זוכר, יונתן יונתן", שזכתה בפרס הפסטיבל על משחקה של אורנה כץ.
בשנת 2000 השתתפה כמבצעת וכמלחינה במופע "ספר הזיכרונות של בטני", המבוסס על שירי הספר בעל אותו השם מאת ריקי דסקל (משתתפות נוספות: מיכל גולדברג, ריקי דסקל, מלכה מרין).
משנת 2009 משתתפת במופע התיאטרון שש נפשות, שבע ברכות עם מיכל גולדברג אייל.
ב-1998 פרסמה את ספר הפרוזה "מזון מלכות" (ספריית הפועלים).
מרקיניוס

מרקוס אאואס קוראה (בפורטוגזית: Marcos Aoás Corrêa; נולד ב-14 במאי 1994 בסאו פאולו שבברזיל), הידוע בקיצור כמרקיניוס, הוא כדורגלן ברזילאי המשחק בעמדת הבלם בקבוצת פריז סן-ז'רמן מליגת העל הצרפתית ובנבחרת ברזיל.
ביוגרפיה > קריירת מועדונים > קורינתיאנס

מרקיניוס נולד בסאו פאולו שבברזיל. הוא גדל במחלקת הנוער של קורינתיאנס. ב-20 במאי 2012 ערך מרקיניוס את הופעת הבכורה שלו בליגת העל הברזילאית, כששיחק 90 דקות בהפסד 0–1 לפלומיננסה במסגרת המחזור הראשון, כששתי הקבוצות נתנו מנוחה לשחקנים הבכירים שלהן והתרכזו בגביע ליברטדורס. מרקיניוס ערך 6 הופעות ליגה בקורינתיאנס, ואף ישב על הספסל מבלי לשחק בגמר גביע ליברטדורס 2012, בו זכתה קורינתיאנס.
ביוגרפיה > קריירת מועדונים > רומא

ב-21 באוגוסט 2012 הושאל מרקיניוס לרומא מהסרייה א'. ב-16 בספטמבר 2012 ערך מרקיניוס את הופעת הבכורה שלו במועדון, כשנכנס כמחליף בדקה ה-75 בהפסד 2–3 לבולוניה 1909 במסגרת המחזור השלישי בסרייה א'. לאחר הופעות מרשימות בתחילת העונה, הפך מרקיניוס לבלם הרכב לצד לאנדרו קסטאן ושלח את ניקולס בורדיסו לספסל. ב-22 בדצמבר 2012 הורחק מרקיניוס בכרטיס אדום ישיר בניצחון 2–4 על מילאן במסגרת המחזור ה-18 בסרייה א' לאחר שהכשיל את סטפן אל שעראווי ומנע ממנו מצב כיבוש בטוח. בחודש ינואר 2013, לאחר שערך 16 הופעות ליגה במועדון, נרכש מרקיניוס על ידי המועדון, ועד לסוף העונה ערך 10 הופעות ליגה נוספות. ב-26 במאי 2013 הוא שיחק 90 דקות בגמר הגביע האיטלקי לעונת 2013 בו הפסידה רומא 0–1 ללאציו.
ביוגרפיה > קריירת מועדונים > פריז סן-ז'רמן

ב-19 ביולי 2013, לאחר עונה אחת בלבד ברומא, חתם מרקיניוס ל-5 שנים בפריז סן-ז'רמן מליגת העל הצרפתית, ששילמה עבורו 31.4 מיליון אירו, סכום שיא עולמי עבור שחקן בגיל העשרה באותה העת. העברתו הייתה מוטלת בספק בשל הבדיקה הרפואית, והוא החמיץ את מסע טרום העונה של הקבוצה לשוודיה.
ב-17 בספטמבר 2013 ערך מרקיניוס את הופעת הבכורה הרשמית שלו במועדון, כששיחק 90 דקות בניצחון 1–4 על אולימפיאקוס במסגרת המחזור הראשון בשלב הבתים של ליגת האלופות. בדקה ה-86 הוא גם הבקיע את שער הבכורה שלו במועדון. ב-22 בספטמבר 2013, שלושה ימים לאחר מכן, ערך מרקיניוס את הופעת הבכורה שלו בליגת העל הצרפתית, כששיחק 90 דקות בתיקו 1-1 נגד מונקו במסגרת המחזור השישי. ב-28 בספטמבר 2013 הבקיע מרקיניוס את שער הבכורה שלו בליגת העל הצרפתית, שער בדקה ה-41 בניצחון 0–2 על טולוז במסגרת המחזור השמיני. בגמר גביע הליגה הצרפתית לעונת 2013/2014, בו זכתה פריז סן-ז'רמן, ישב מרקיניוס על הספסל ולא שיחק במשחק. הוא סיים את עונתו הראשונה בפריז סן-ז'רמן, בה הקבוצה זכתה באליפות צרפת, עם 21 הופעות ליגה, בהן הבקיע שני שערים, ו-8 הופעות בליגת האלופות, בהן הבקיע שלושה שערים.
ב-2 באוגוסט 2014 שיחק מרקיניוס 90 דקות בגביע האלופות הצרפתי, בו ניצחה פריז סן-ז'רמן בתוצאה 0–2 את גנגאן. ב-26 במרץ 2015 האריך מרקיניוס את חוזהו במועדון עד לשנת 2019. שייח' נאסר אל-ח'ליפי, נשיאה של פריז סן-ז'רמן, אמר: "המועדונים הגדולים ביותר באירופה התעניינו במרקיניוס, והארכת החוזה הזו מחזקת את הפרויקט לטווח ארוך של פריז סן-ז'רמן". ב-11 באפריל 2015 שיחק 90 דקות בגמר גביע הליגה הצרפתית לעונת 2014/2015, בו זכתה פריז סן-ז'רמן לאחר שניצחה בתוצאה 0–4 את ספורטינג קלוב דה בסטיה. משחק זה היה משחקו ה-34 ברציפות ללא הפסד עבור המועדון, והוא שבר את שיאו הקודם של ג'ורג' ואה. מרקיניוס ערך 25 הופעות ליגה והבקיע 2 שערים בעונת 2014/2015, בה זכתה פריז סן-ז'רמן באליפות צרפת. ב-30 במאי 2015 ישב מרקיניוס על הספסל ולא שותף בניצחון 0–1 על אוסר במסגרת גמר הגביע הצרפתי. בנוסף ערך מרקיניוס 7 הופעות בליגת האלופות לעונת 2014/2015.
ב-1 באוגוסט 2015 ישב מרקיניוס על הספסל ולא שיחק בגביע האלופות הצרפתי, בו ניצחה פריז סן-ז'רמן בתוצאה 0–2 את אולימפיק ליון.
ביוגרפיה > קריירה בינלאומית

מרקיניוס שיחק עבור נבחרת ברזיל בכדורגל עד גיל 17 לאורך כל אליפות אמריקה הדרומית עד גיל 17 לשנת 2011, בה זכתה הנבחרת.
בחודש אוקטובר 2013 הצהיר מרקיניוס, שמחזיק באזרחות ברזילאית ובאזרחות פורטוגלית, שהוא מוכן לייצג גם את נבחרת פורטוגל. עוד באותו החודש זומן מרקיניוס לסגל נבחרת ברזיל על ידי המאמן לואיס פליפה סקולארי למשחקי הידידות נגד נבחרות הונדורס וצ'ילה בחודש נובמבר.
ב-17 בנובמבר 2013 ערך מרקיניוס את הופעת הבכורה שלו בנבחרת ברזיל, כשהחליף את דויד לואיז בדקה ה-72 בניצחון 0–5 על הונדורס במשחק ידידות.
בשנת 2014 שיחק מרקיניוס בטורניר טולון במדי נבחרת ברזיל עד גיל 21, בו זכתה הנבחרת. הוא שיחק בכל חמשת המשחקים, והבקיע שער בגמר, בו ניצחה ברזיל את נבחרת צרפת עד גיל 21 בתוצאה 2–5.
מרקיניוס לא היה בסגל נבחרת ברזיל במונדיאל 2014. בחודש ספטמבר 2014 חזר מרקיניוס לסגל הנבחרת תחת המאמן החדש דונגה. הוא נכלל בסגל נבחרת ברזיל בטורניר קופה אמריקה 2015, הטורניר הבינלאומי הראשון שלו. ב-21 ביוני 2015 ערך מרקיניוס את הופעתו היחידה בטורניר, כשהחליף את רוביניו בדקה ה-76 בניצחון 1–2 על נבחרת ונצואלה במסגרת המחזור האחרון בשלב הבתים.
נכלל בסגל נבחרת ברזיל לטורניר מונדיאל 2022.
נכלל בסגל נבחרת ברזיל לטורניר קופה אמריקה 2024.
תארים

גביע ליברטדורס (1): 2012
אליפות צרפת (9): 2013/2014, 2014/2015, 2015/2016, 2017/2018, 2018/2019, 2019/2020, 2021/2022, 2022/2023, 2023/2024
הגביע הצרפתי (6): 2014/2015, 2015/2016, 2016/2017, 2017/2018, 2019/2020, 2020/2021
גביע הליגה הצרפתית (6): 2013/2014, 2014/2015, 2015/2016, 2016/2017, 2017/2018, 2019/2020
גביע האלופות הצרפתי (8): 2014, 2015, 2017, 2018, 2019, 2020, 2022, 2023
אליפות אמריקה הדרומית עד גיל 17 (1): 2011
טורניר טולון (1): 2014
קופה אמריקה: 2019
הנבחרת המצטיינת בקופה אמריקה: 2021
נתיבים (כתב עת)

לוגו
נתיבים: כתב עת ליצירה ועיון הוא רבעון אינטרנטי, שמטרתו לשמש במה ליצירות אמנות בוגרות, בפרט בתחום השירה, בעידן המתמקד ב"שירה צעירה", שמרבית כותביה צעירים. מטרת כתב העת לשמש במה ליצירה שהיא נטולת גבולות ומשוכות של גיל: יצירה בשלה, חכמה, מתוחכמת ולא מתחכמת.
כתב העת משמש במה לשירה, פרוזה, מאמרים ולקריאה פרשנית ביצירות. בכתב העת נדונים שירים של משוררים ונערך ניתוח מעמיק יותר של ספרי שירה חדשים. כדי לעודד שיח בין סוגי אמנות שונים, כתב העת משמש קורת גג לפרוזה, וליצירות אמנות אחרות ביניהן יצירה ווקאלית ושירים מולחנים. יצוין כי בעקבות "נתיבים" ניסו כתבי עת מקוונים נוספים להוסיף פרשנות לשירים חדשים שפורסמו בהם.
כתב העת נוסד בשנת 2013,  ומאז הוא עלה לאור בקביעות, בדרך כלל אחת לשלושה חודשים.
עורכי כתב העת

נעמה ארז - פרסמה שישה ספרי שירה וספר ילדים. בשנות ה־70 וה־80 פרסמה  שירים במוספים הספרותיים "משא" ו"על המשמר", וסיפורי ילדים ב"דבר לילדים", בשנים האחרונות פרסמה שירים וסיפורים בכתב העת "עיתון 77", שירים ב"מטען", "מאזנים" ו"שבילים" וכן בכתבי עת מקוונים בהם נתיבים, ובאתרי אינטרנט שונים.
שמעון רוזנברג - פרסם שלושה ספרי שירה. בשנות ה־70 המאוחרות וראשית שנות ה־80 פרסם חמישה סיפורי מדע בדיוני בכתב העת "פנטסיה 2000", ומאז 2007 - שירים בכתבי העת "מטעם", "מטען", "נכון", "עיתון 77", "משיב הרוח", "מאזנים", "שבילים", "לכל הרוחות", ובכתבי עת מקוונים, בהם "נתיבים". כמו כן פרסם ביקורות ספרותיות ב"עיתון 77" ובכתב העת נתיבים.
משה רוזנצוויג

| --- | --- |
אין תמונה חופשית
 לידה:  11 במרץ 1951 ג' באדר ב' ה'תשי"א חיפה, ישראל
 נהרג:  9 באוקטובר 1973 (בגיל 22) י"ג בתשרי ה'תשל"ד עמק הבכא, רמת הגולן
 מקום קבורה:  חיפה
 מדינה:  ישראל ישראל
 כינוי:  רז
 השכלה:  הפנימייה הצבאית לפיקוד 
 השתייכות:   צה"ל
 תקופת הפעילות:  1969–1973 (כ־4 שנים)
 דרגה:   סרן
 פעולות ומבצעים
   מלחמת יום הכיפורים
 עיטורים
   עיטור העוז
 
משה-רז רוזנצוויג (11 במרץ 1951 – 9 באוקטובר 1973) היה מפקד פלוגת שריון בגדוד 71 שלחם תחת חטיבה 7 במלחמת יום הכיפורים, ועוטר בעיטור העוז על שהמשיך להילחם לאחר שספג פציעות קשות ועל חילוץ צוותו הפגוע של מג"ד 71, משולם רטס, תחת אש.
ביוגרפיה

רוזנצוויג נולד ב-11 במרץ 1951 בחיפה למלכה ולשמואל, וגדל בכפר אתא. כשהיה בן 14 הצטרף למחזור ט"ו של הפנימייה הצבאית לפיקוד שליד בית הספר הריאלי העברי בחיפה.
באוגוסט 1969 התגייס רוזנצוויג לחיל השריון, ועבר קורס מפקדי טנקים, קורס קצינים, קורס קציני שריון וקורס מפקדי פלוגות. בשנת 1972, בעקבות פטירת אימו, הועבר לבקשתו לתפקיד מפקד מחלקה בפנימייה הצבאית בחיפה על מנת שיוכל לדאוג לאביו. במאי 1973 נשא לאישה את חברתו יפה.
עם פרוץ מלחמת יום הכיפורים הוזעק רוזנצוויג לשמש מפקד פלוגה כ' בגדוד 71, שהוקם ב-4 באוקטובר. בערב יום הלחימה הראשון נפגע הטנק ממנו פיקד, ורוזנצוויג נפצע מעל עינו, אך רוזנצוויג החליף טנק והמשיך לפקד על הפלוגה על אף הפציעה. בהמשך הלחימה נפגע גם בכתפו.
בבוקר ה-9 באוקטובר לחם עם פלוגתו בקרב עמק הבכא. לאחר שטנק המג"ד, משולם רטס, נפגע, הוביל רוזנצוויג את חילוץ צוות הטנק תחת אש. לאחר החילוץ נפגע הטנק של רוזנצוויג והתלקח. זונצוויג הצליח לצאת מהטנק הבוער אך נפטר מפצעיו בבית החולים בהמשך אותו יום.
לאחר שנפל הועלה בדרגה לדרגת סרן, והוענק לו עיטור העוז.
תיאור המעשה: סרן משה רוזנצוייג ז"ל היה מ"פ בגדוד טנקים שלחם ברמת הגולן. בזמן מלחמת הבלימה לחם למופת, והמשיך להילחם גם לאחר שנפצע בפעם הראשונה מעל לעין ואחר כך בכתף. למרות פציעותיו הקשות המשיך להוביל את פלוגתו, ואף עמד בראש מבצע החילוץ של המג"ד. הוא נכנס לשטח שנשלט באש הסורים וחילץ את המג"ד וצוותו שנפגעו מפגיעה ישירה. לאחר החילוץ נפגע בשלישית ונהרג. היה זה ביום י"ג בתשרי התשל"ד (9 באוקטובר 1973). סרן משה רוזנצוייג ז"ל שימש דוגמה למפקד וחבר בשדה הקרב, והצטיין באומץ לבו, בתושייתו ובקור רוחו.
הערות שוליים

↑  משה רוזנצוויג, באתר "בהשקט ובבטחה"
נורה אפרון

| --- | --- |

אפרון ובעלה, ניקולס פיאג'י, בשנת 2010
 לידה:  19 במאי 1941 אפר וסט סייד, ארצות הברית 
 פטירה:  26 ביוני 2012 (בגיל 71) מנהטן, ארצות הברית 
 מדינה:  ארצות הברית 
 תקופת הפעילות:  1962–2012 (כ־50 שנה) 
 מקום לימודים:  מכללת ולסלי (1962)  תיכון בוורלי הילס (1958) 
 בן או בת זוג:  קארל ברנסטין (1976–1980)  ניקולאס פילאג'י (1987–2012)  דן גרינבורג (1967–1976) 
 צאצאים:  ג'ייקוב ברנסטיין 
 מספר צאצאים:  2 
 פרסים והוקרה:  פרס באפט"א לתסריט המקורי הטוב ביותר (1990)  פרס קריסטל (1994) 
 פרופיל ב-IMDb
 חתימה:   
 
נורה אפרון (באנגלית: Nora Ephron; ‏19 במאי 1941 – 26 ביוני 2012) הייתה תסריטאית, במאית, מפיקה, סופרת ועיתונאית יהודייה-אמריקאית.
ביוגרפיה

אפרון נולדה בניו יורק למשפחה יהודית, הנרי ופיבי אפרון. הבכורה מבין ארבע אחיות. אחיותיה והוריה עסקו כולם בכתיבה. שני הוריה הפכו אלכוהוליסטים בזקנתם ובין השאר מופיעים רוב בני משפחתה בכתביה.
ב-1962 סיימה לימודי תואר ראשון במכללת ולסלי. היא עבדה כמתמחה בבית הלבן בתקופת נשיאותו של ג'ון פיצג'רלד קנדי. היא ביקשה להתקבל כעיתונאית לניוזוויק, אך סורבה בשל מינה והחלה לעבוד בעיתון בחדר הדואר. היא התפטרה לאחר שלא ניתן לה לכתוב והגישה יחד עם עשרות נשים נוספות תביעת נגד העיתון בשל הפליה על רקע מגדר. עבדה כעיתונאית בניו יורק פוסט ובאסקווייר.
ביוגרפיה > קולנוע

אפרון ידועה במיוחד בשל הקומדיות הרומנטיות שהייתה שותפה ליצירתן, כגון "כשהארי פגש את סאלי", "נדודי שינה בסיאטל", "קוקי" ו"יש לך הודעה". שלוש פעמים הייתה מועמדת לפרס אוסקר לתסריט המקורי הטוב ביותר, אך מעולם לא זכתה בפרס. ב-1990 זכתה בפרס באפט"א בקטגוריית התסריט המקורי הטוב ביותר, על כתיבת התסריט לסרט "כשהארי פגש את סאלי". ב-1996 ביימה, כתבה והפיקה את הסרט "מייקל" בכיכובו של ג'ון טרבולטה.
ביוגרפיה > כתביה

Wallflower at the Orgy (1970)
Crazy Salad: Some Things About Women (1975),
The Boston Photographs (1975)
Scribble, Scribble: Notes on the Media (1978)
Heartburn (1983, a novel)
I Feel Bad About My Neck: And Other Thoughts on Being a Woman (2006)
I Remember Nothing: And Other Reflections (2010)
The Most of Nora Ephron (2013)
ביוגרפיה > ספרים שתורגמו לעברית

"אני לא זוכרת כלום", הוצאת עם עובד 2012.
אני שונאת את הצוואר שלי ועוד מחשבות על נשיות הוצאת עם עובד, 2009.
"צרבת", הוצאת זמורה ביתן 1987. בתרגום משנת 2014 נקרא הספר ״צביטה בלב״. הוצאת כתר,
חיים אישיים

אפרון הייתה נשואה שלוש פעמים. נישואיה הראשונים הסתיימו לאחר תשע שנים. ב-1979 נישאה לקרל ברנסטין, שהתפרסם כמי שחשף את פרשת ווטרגייט. כאשר הייתה אם לפעוט ובהריון גילתה את בגידתו עם חברה של המשפחה והתגרשה ממנו. פרשיה כאובה זו הפכה חומר לספרה הקומי "צרבת". (אמה אמרה לה: "על כל דבר אפשר לכתוב סיפור") שהפך לאחר מכן סרט בכיכובם של ג'ק ניקולסון ומריל סטריפ. עקב הדמיון בין המציאות לספר/סרט איים בעלה-לשעבר, שדמותו ודמות המאהבת שלו הוגחכו באופן בוטה, לתבוע אותה, אך לא עשה זאת בסופו של דבר.
פטירתה

ב-2012, אפרון נפטרה בניו יורק בגיל 71 ממחלת הלוקמיה.
הערות שוליים

↑  Yardley, Jonathan (2 בנובמבר 2004). "Nora Ephron's 'Crazy Salad': Still Crisp". The Washington Post. {{cite news}}:  (עזרה)
| --- | --- |
בקרת זהויות :  NLI: 987007298983405171  PLWABN: 9810688092805606  BIBSYS: 90231878  BNE: XX989830  BnF: cb12012353j (data)  CANTIC: a1161416x  CiNii: DA01445465  GND: 110280369  ICCU: CFIV011016  ISNI: 0000 0000 8169 2862  LCCN: n50008851  MusicBrainz: 678c226c-aaf2-47d0-aae7-5d85bb06bc77  NDL: 00438947  NKC: xx0012335  NLG: 78770  NLK: KAC200709981  NTA: 069944865  RERO: 02-A003219190  SUDOC: 028248562  Trove: 816688  VIAF: 99171166   WorldCat (עם VIAF): 99171166 
ערך זה הוא קצרמרבנושא קולנוע ובנושא אישים. אתם מוזמנים לתרום לוויקיפדיה ו.